פרביס אליסון

פרביס אליסון (באנגלית: Pervis Ellison; נולד ב-3 באפריל 1967) הוא כדורסלן עבר אמריקאי, אשר שיחק בליגת ה-NBA בין השנים 1989–2000. נלקח בבחירה הראשונה של דראפט 1989 לאחר שהוביל את אוניברסיטת לואיוויל לזכייה בטורניר אליפות המכללות. ממוצעיו הכוללים לאורך הקריירה ב-NBA הם 9.5 נקודות, 6.7 ריבאונדים, 1.5 אסיסטים ו-1.6 חסימות למשחק.

קריירת מכללות
אליסון נולד וגדל בעיר סוואנה שבג'ורג'יה, ובשנת 1985 החל ללמוד באוניברסיטת לואיוויל. בעונתו הראשונה בקבוצת הכדורסל של האוניברסיטה סייע לה לזכות באליפות המכללות השנייה בתולדותיה, עם ממוצעים של 13.1 נקודות, 8.2 ריבאונדים ו-2.4 חסימות למשחק. במשחק הגמר מול אוניברסיטת דיוק הצטיין אליסון עם 25 נקודות, ובסיומו זכה בתואר "השחקן המצטיין של הפיינל פור"; בכך היה ה השני אי פעם שזוכה בפרס (אחרי ארני פרין בשנת 1944). ב-3 העונות הבאות בלואיוויל המשיך להציג יכולת טובה עם ממוצעים של 16.8 נקודות, 8.6 ריבאונדים ו-2.9 חסימות למשחק, אך קבוצתו לא עברה את שלב שמינית הגמר (NCAA Sweet Sixteen).

קריירה מקצועית
בדראפט ה-NBA 1989 נלקח אליסון בבחירה הראשונה, על ידי סקרמנטו קינגס. בעונת הרוקי שלו שותף ב-34 משחקים בלבד בשל פציעה, וקלע 8.0 נקודות בממוצע למשחק.

לאחר עונה אחת בסקרמנטו הועבר לוושינגטון בולטס בטרייד משולש עם יוטה ג'אז, במסגרתו נשלח לג'אז ג'ף מלון. בעונתו הראשונה בוושינגטון קלע אליסון 10.4 נקודות למשחק כשחקן ספסל, אך בעונה העוקבת הפך לאחד השחקנים המובילים של הקבוצה ורשם ממוצעים של 20.0 נקודות, 11.4 ריבאונדים ו-2.7 חסימות למשחק. בסיום העונה זכה בפרס השחקן המשתפר של העונה ב-NBA. בעונת  שמר על יכולת גבוהה עם 17.4 נקודות למשחק, בטרם סבל מפציעות בברכיו אשר הגבילו אותו עד לסיום הקריירה.

לקראת עונת  חתם על חוזה בבוסטון סלטיקס, ובסיומה השתתף בפעם היחידה בקריירה במשחקי הפלייאוף. ב-6 עונותיו עם הסלטיקס שותף בסך הכול ב-193 מתוך 492 משחקי קבוצתו, בשל פציעות שונות בברכיו ובבוהן רגלו הימנית.

באוקטובר 2000 חתם על חוזה בסיאטל סופרסוניקס, אך שוחרר ממנה כעבור כחודשיים לאחר 9 משחקים בלבד, ומאז לא שב לשחק.

קישורים חיצוניים

הערות שוליים

כדורסלנים אפרו-אמריקאים
ג'ורג'יה: כדורסלנים
כדורסלני אוניברסיטת לואיוויל
בחירות דראפט של סקרמנטו קינגס
כדורסלני סקרמנטו קינגס
כדורסלני וושינגטון בולטס
כדורסלני בוסטון סלטיקס
כדורסלני סיאטל סופרסוניקס
כדורסלני נבחרת ארצות הברית
כדורסלנים אמריקאים
אמריקאים שנולדו ב-1967